১৯৪৮ সালে যাত্রা শুরু করা জাতিসংঘ শান্তিরক্ষা মিশনে বাংলাদেশ সর্বপ্রথম অংশগ্রহণ করে ১৯৮৮ সালে। এসময় সর্বপ্রথম দুটি অপারেশনে অংশগ্রহণ করে; একটি হল ইরাকের ইউনাইটেড নেশন্স ইরান-ইরাক মিলিটারি অবজারভার গ্রুপ (UNIIMOG) এবং নামিবিয়ার ইউনাইটেড নেশন্স ট্রানজিশন অ্যাসিস্ট্যান্স গ্রুপ (UNTAG)।মোমেন, নূরুল. ২০০৬ "বাংলাদেশ জাতিসংঘের পার্টনারশিপ"। ডেইলি স্টার। তারিখে সংগৃহীত: ১৯শে ফেব্রুয়ারি, ২০০৬ - থেকে ২রা ফেব্রুয়ারি, ২০০৯। এরপর থেকেই জাতিসংঘের শান্তি রক্ষা অপারেশনের অংশ হিসাবে একাধিক দেশে সক্রিয়ভাবে জড়িত রয়েছে। বর্তমানে বাংলাদেশ তৃতীয় সর্বোচ্চ শান্তিরক্ষী প্রেরণকারী দেশ।  এছাড়াও বিগত প্রায় চার দশকে প্রথম ও দ্বিতীয় সর্বোচ্চ শান্তিরক্ষী প্রেরণকারী দেশ হিসেবে বাংলাদেশ বেশ নাম কুড়িয়েছে। বর্তমানে বাংলাদেশের শান্তিরক্ষী বাহিনীর ৪৪৪ জন নারীসহ ৫৮১৮ জন সদস্য বিশ্বের ১০টি দেশ বা স্থানে পেশাদারিত্বের সাথে দায়িত্ব পালন করছেন। গত প্রায় ৩৫ বছরে শান্তিরক্ষা মিশনে অংশগ্রহণ করে মোট ১৬৮ জন জীবন উৎসর্গ করেছেন।  শান্তিরক্ষায় এখন পর্যন্ত বাংলাদেশের সশস্ত্রবাহিনী ও পুলিশের প্রায় ২ লক্ষেরও বেশি সদস্য কৃতিত্বের সাথে দায়িত্ব পালন করেছেন।   ইতিহাস  ১৯৮৮ সালে বাংলাদেশের তৎকালীন সরকার প্রধান লেফটেনেন্ট জেনারেল হুসেন মুহাম্মদ এরশাদ এর সময়কালে UNIIMOG সঙ্গে প্রথমবার শান্তিরক্ষা মিশনে অংশগ্রহণ করে।  উপসাগরীয় যুদ্ধ্বের সময় UNIKOM যান্ত্রিক পদাতিকবর্গ বাহিনীর অংশ হিসাবে কুয়েত এবং সৌদি আরব বাংলাদেশ সেনাবাহিনীর (আনুমানিক ২১৯৩ জন) পাঠানো হয়েছিলো। তারপর থেকে বাংলাদেশ সেনাবাহিনী UNPKO এর অংশ হিসাবে ৪৩টি দেশে ৬৩টি মিশনে অংশ গ্রহণ করেছে।মোমেন, ২০০৬ যে সকল দেশের মিশনে বাংলাদেশ অংশগ্রহণ করেছে এর মধ্যে রয়েছে, নামিবিয়া, কাম্বোডিয়া মধ্যে, সোমালিয়া, উগান্ডা, রুয়ান্ডা, মোজাম্বিক, প্রাক্তন যুগোস্লাভিয়া, লাইবেরিয়া, হাইতি, তাজিকিস্তান, পশ্চিম সাহারা, সিয়েরা লিয়ন, কসোভো, জর্জিয়া, পূর্ব তিমুর, কঙ্গো, আইভরি ডি ইভয়ার এবং ইথিওপিয়া ইত্যাদি।  সেপ্টেম্বর ২০১০ পর্যন্ত, বাংলাদেশ থেকে জাতিসংঘ শান্তিরক্ষা মিশনে সর্বোচ্চ সেনা অংশগ্রহণ করেছে, বিশ্বব্যাপী প্রায় ১০,৮৫৫ জন (সামরিক এবং আইন প্রয়োগকারী) জাতিসংঘের শান্তিরক্ষা বাহিনীর আওতায় বিভিন্ন দেশে কর্মরত ছিলেন। http://www.ittefaq.com/issues/2010/07/09/news0737.htm  ২০১০ সালে প্রথম ৮১ নারী পুলিশ সদস্য বাংলাদেশ এফপিইউ (ফর্মেড পুলিশ ইউনিট) হিসেবে কঙ্গোয় মিশনে যান। এ পর্যন্ত ৭১০ নারী পুলিশ সদস্য মিশন শেষ করে দেশে ফিরেছেন।  শান্তিরক্ষা মিশনের অংশগ্রহণকারী প্রথম পুলিশের নারী কর্মকর্তা হলেন ডিআইজি মিলি বিশ্বাস।   শান্তিরক্ষায় অবদান ও স্বীকৃতি   জাতিসংঘের বিভিন্ন শান্তিরক্ষা অভিযানে এখন পর্যন্ত বাংলাদেশের মোট ১৬৮ জন শান্তিরক্ষী বাহিনীর সদস্য জীবন দিয়েছেন এবং আহত হয়েছেন কমপক্ষে ২৫৭ জন। এদের মধ্যে ১৩১ জন বাংলাদেশ সেনাবাহিনীর, ৪ জন বাংলাদেশ নৌবাহিনীর, ৯ জন বাংলাদেশ বিমান বাহিনীর এবং ২৪ জন বাংলাদেশ পুলিশের সদস্য ছিলেন। নামিবিয়ায় UNTAG বাংলাদেশ বাহিনীর নেতা লেফটেনেন্ট কর্নেল মোঃ ফয়জুল করিম উইন্ডহোক, নামিবিয়া ১৯৮৯ সালে মারা যান। তিনি ছিলেন শান্তিরক্ষা মিশনে অংশগ্রহণকারী প্রথম বাংলাদেশী অফিসার যিনি বিদেশে মিশন যারা মারা যান।  বিভিন্ন মিশনে বাংলাদেশ বাহিনীর অবদানকে সর্বোচ্চ গুরুত্বের সাথে বর্ণনা করা হয়েছে এবং বাংলাদেশের একাধিক জ্যেষ্ঠ সামরিক কর্মকর্তাকে জাতিসংঘের শান্তিরক্ষা মিশনের কমান্ডার এবং সিনিয়র সামরিক লিয়াজোঁ অফিসার হিসাবে নিয়োগ দেয়া হয়েছে, শান্তিরক্ষা সম্প্রদায়ে বাংলাদেশ সেনাবাহিনীর সফলতা ক্রমবর্ধমানভাবে বেড়েই চলছে।  জানুয়ারী ২০০৪ সালে বিবিসি বাংলাদেশে জাতিসংঘের ফোর্সকে জাতিসংঘ শান্তিরক্ষা বাহিনীর মজ্জ্বা হিসাবে বর্ণনা করেছে।  ২০০৩ সালের ২৫ ডিসেম্বর পশ্চিম আফ্রিকার দেশ বেনিনে মর্মান্তিক বিমান দুর্ঘটনায় শান্তিরক্ষী বাহিনীর ১৫ জন বাংলাদেশী সেনা নিহত হন। ২০০৫ সালে কঙ্গোতে ৯ জন বাংলাদেশী শান্তিরক্ষীকে নির্মমভাবে গুলি করে হত্যা করা হয়। শুরু থেকে এখন পর্যন্ত মোট ১৬৮ জন বাংলাদেশী শান্তিরক্ষা মিশনে নিহত হয়েছেন।   বাংলাদেশ পুলিশ    বাংলাদেশ সেনাবাহিনী    বাংলাদেশ নৌবাহিনী    বাংলাদেশ বিমানবাহিনী    চলমান মিশনের তালিকা  বর্তমানে বিশ্বের ১০টি দেশ বা স্থানে বাংলাদেশের শান্তিরক্ষীরা দায়িত্ব পালন করছেন।  দেশগুলো হলো-   আবেই (সুদান ও দক্ষিণ সুদানের মধ্যবর্তী বিশেষ প্রশাসিত সীমান্ত অঞ্চল)  দক্ষিণ সুদান  মধ্য আফ্রিকান প্রজাতন্ত্র (সিএআর)  সাইপ্রাস  গণতান্ত্রিক কঙ্গো প্রজাতন্ত্র (ডিআর কঙ্গো)  লেবানন  পশ্চিম সাহারা  ইয়েমেন  লিবিয়া  যুক্তরাষ্ট্র (জাতিসংঘের সদর দপ্তর, নিউইয়র্ক)   সম্পন্নকৃত মিশনের তালিকা    পরিসংখ্যান    গ্যাল্যারি    তথ্যসূত্র   বিষয়শ্রেণী:বাংলাদেশের সশস্ত্র বাহিনী বিষয়শ্রেণী:জাতিসংঘের ঘটিত শান্তিরক্ষা মিশন এবং অপারেশন বিষয়শ্রেণী:বাংলাদেশের বৈদেশিক সম্পর্ক বিষয়শ্রেণী:বাংলাদেশে অভ্যন্তরীণ সংঘর্ষ বিষয়শ্রেণী:বাংলাদেশ ও জাতিসংঘ